Lume
Lume es elektromagneti radiatione a kel li okule homal es sensitivi.

Lum-radiatione okupa li mikri parte del elektromagneti spektre inter li ond-longitates 400nm e 770nm.

Li okule rekogni lume de diferant ond-longitates kom diferanti kolores. Li kurti longitates forma li blu extremum del (vidabli) spektre; li longis forma li red extremum.

On aplika li nome "lume" anke a ond-longitates apud li vidabli spektre, nomim infraredi lume e ultervioleti lume. Objektes kel nek emise nek reflekte vidabli lume apari a nus kom nigri.

Komensim del 20esmi sekle on debatad li nature de lume, e Planck e Einstein proposid explikationes kel suposid ke lume porta energie in quantus (vida quantum-teorie, fotone).

Disdi fisikistes explika lumal fenomenes segun o ondi, o quantus, usant sempre li maxim konvenanti explikatione por li partikulari eme.

Li sune es li chefi fonte de lume sur nusen tere.

Vida anke
 Fotosintese
 Lasere

Radiatione